Marta Macho Stadler

Matamaiticeoir agus urlabhraí ar son na heolaíochta Spáinní is ea Marta Macho Stadler (Bilbao, 9 Meán Fómhair 1962). Tá sí ina hollamh le Geoiméadracht agus Toipeolaíocht in Ollscoil Thír na mBascach agus ina speisialtóir i dTeoiric Gheoiméadrach an Duillithe agus na Geoiméadrachtí Neamhchómhalartúcha. Tá sí ina heagarthóir freisin ar an spás digiteach 'Mná le hEolaíoch' (Mujeres con Ciencia) de Chathaoir an Chultúir Eolaíoch (Cátedra de Cultura Científica), a bhfuil roinnt dámhachtainí faighte aici as, lena n-áirítear Premio Emakunde de Igualdad 2016 (Gradam Comhionannais Emakunde 2016) .

 Gairmréim
Bhain Stadler céim amach sa Mhatamaitic ó Ollscoil Thír na mBascach sa bhliain 1985 agus ceapadh í mar ollamh comhlach i Roinn na Matamaitice san ollscoil chéanna. Sa bhliain 1987 thosaigh sí ag obair leis an Dr. Gilbert Hector ag an Université Claude Bernard de Lyon, áit a bhfuair sí a dochtúireacht i 1996 leis an tráchtas 'Isomorphisme de Thom pour les feuilletages presque sans holonomie' (iseamorfacht Thom do dhuilliúir beagnach gan holanómach). 

Is Ollamh Comhlach le Geoiméadracht agus Toipeolaíocht í ag an UPV/EHU. I measc a chuid topaicí taighde tá 'Teoiric Gheoiméadrach an Duillithe' (Teoría geométrica de foliaciones).

 Múineann sí Toipeolaíocht agus Ardtoipeolaíocht i gCéim na Matamaitice (an dara agus an ceathrú bliain) ag Dámh Eolaíochta agus Teicneolaíochta an UPV/EHU. 
 Múineann sí freisin cúrsa ar Thoipeolaíocht Ailgéabrach sa Chéim Mháistreachta i Samhaltú Matamaitice agus Taighde, Staitisticí agus Ríomhaireacht (MATG6) agus an t-ábhar roghnach ‘Matamaitic sa Saol Laethúil: Sochaí agus Cultúr (Las Matemáticas en la vida cotidiana: sociedad y cultura’) sna hAonaid Taithí Bhizkaia (Aulas de la Experiencia de Bizkaia) de chuid UPV/EHU).

Naisc sheachtracha
 Mujeres con Ciencia

Tagairtí

Catagóir:Baill foirne acadúla Ollscoil Thír na mBascach
Catagóir:Daoine as Tír na mBascach
Catagóir:Daoine beo
Catagóir:Daoine a rugadh i 1962
Catagóir:Matamaiticeoirí Spáinneacha an 21ú haois
Catagóir:Matamaiticeoirí Spáinneacha an 20ú haois
Catagóir:Mná